钦定古今图书集成/明伦汇编/家范典/第054卷 > 《木兰诗二首》无名氏
## 钦定古今图书集成/明伦汇编/家范典/第054卷 > 《木兰诗二首》无名氏

“唧唧复唧唧，木兰当户织。不闻机杼声，唯闻女叹息。
问女何所思，问女何所忆。女亦无所思，女亦无所忆。
昨夜见军帖，可汗大点兵。军书十二卷，卷卷有爷名。
阿爷无大儿，木兰无长兄。愿为市鞍马，从此替爷征。
东市买骏马，西市买鞍鞯，南市买辔头，北市买长鞭。
朝辞爷娘去，暮宿黄河边。不闻爷娘唤女声，但闻黄”
河流水鸣溅溅。旦辞黄河去，暮至黑山头。不闻爷娘
唤女声，但闻燕山胡骑声啾啾。万里赴戎机，关山度
若飞。朔气传金柝，寒光照铁衣。将军百战死，壮士十
年归。归来见天子，天子坐明堂。策勋十二转，赏赐百
千彊。可汗问所欲，《木兰》不用尚书郎。愿驰千里足，送
儿还故乡。“爷娘闻女来，出郭相扶将。”阿姊闻妹来，当
户理红妆。小弟闻姊来，磨刀霍霍向猪羊。开我东阁
门，坐我西间床。脱我战时袍，著我旧时裳。当窗理云
鬓，对镜帖花黄。出门看火伴，火伴始惊惶。同行十二
年，不知木兰是女郎。雄兔脚扑朔，雌兔眼迷离。两兔
傍地走，安能辨我是雄雌。

“木兰抱杼嗟，借问复为谁。欲闻所戚戚，感激彊其颜。
老父隶兵籍，气力日衰耗。岂足万里行，有子复尚少。
胡沙没马足，朔风裂人肤。老父旧羸病，何以彊自扶。”
“木兰代父去，秣马备戎行。易却纨绮裳，洗却铅粉妆。
驰马赴军幕，慷慨携干将。朝屯雪山下，暮宿青海傍。
夜袭月支虏，更携于阗羌。将军得胜归，士卒还故乡。”
“父母见木兰，喜极成悲伤。木兰能承父母颜，却卸巾
鞲理丝簧。昔为烈士雄，今复娇子容。亲戚持酒贺父
母，始知生女与男同。门前旧军都，十年共崎岖。本结
兄弟交，死战誓不渝。今也见木兰，言声虽是颜貌殊。
惊愕不敢前，叹重徒嘻吁。世有臣子心，能如木兰节。
忠孝两不渝，千古之名焉可灭。”